**הנחיות לכתיבת הצהרת כוונות לדוקטורט**

**פורמט הגשה**

* עד שלושה עמודים לטקסט הצהרת הכוונות (לא כולל שער ורשימת המקורות). הצהרת כוונות שנכתבת באנגלית ניתן להרחיב עד 4 עמודי טקסט (לא כולל שער ורשימת המקורות).
* גודל פונט דויד 12 (או אריאל 11), רווח שורה וחצי, סגנון ציטוט APA7. קבצים שלא יוגשו בפורמט המבוקש יוחזרו לתיקונים.

**חלקי המסמך**

**דף השער עם שם ההצעה בעברית ובאנגלית, שם המועמד.ת, ת.ז. המועמד.ת, שם המנחה\ים ומועד ההגשה**

**מבוא**

* מידע רקע על נושא המחקר.
* הצגת מטרות המחקר.

**מסגרת תיאורטית וסקירת ספרות**

* הצגת המסגרת או המסגרות התיאורטיות המנחות את המחקר
* סקירת ספרות עדכנית וביקורתית המציגה את תמונת הידע על המחקר הקיים ופערים במחקר.

**שאלות/ השערות המחקר**

* הצגת שאלות/ השערות ברורות שינחו את המחקר.

**שיטה (יש להתייחס לסוג המחקר, המשתתפים, כלי המחקר והליך המחקר)**

* תיאור גישת המחקר (למשל איכותני, כמותי , משולב) ועיצוב מחקר אם יש (למשל ניסוי, אתנוגרפיה).
* הערכת גודל המדגם או מספר המשתתפים (למשל, טווח 100-150 משתתפים).
* תיאור טכניקת דגימה ונהלי גיוס.
* תיאור שיטות איסוף נתונים (למשל, סקרים, ראיונות, תצפיות ושאלונים (אם טרם נבחרו יש לציין את רשימת המשתנים\המדדים אותם המחקר ימדוד)).
* תיאור שיקולים אתיים חשובים.
* תיאור של טכניקות הניתוח והסבר כיצד הניתוח נותן מענה לשאלות המחקר.

**תרומות מצופות**

* הסבר על המשמעות והרלוונטיות של המחקר המוצע לתחום.
* הצגת התוצאות הצפויות של המחקר והסבר כיצד הן יוצרות גוף ידע חדשני בהיקף של דוקטורט.
* הסבר התרומות התיאורטיות הפוטנציאליות לספרות הקיימת ולפערים בה והתרומות המעשיות לשדה.

**רשימת מקורות (כאמור, לא כלולה בספירת העמודים המצוינים מעלה)**

* רשימת המקורות המצוטטים בהצעה.

**הערות: 1. המחקר צריך להיות קשור בצורה ברורה למוקד התכנית. 2. גם אם ההצהרה נוקבת באלמנטים ספציפיים (למשל, גודל מדגם מסוים או כלי מסוים), ניתן לבצע שינויים ככל שהמחקר מתקדם בתיאום ובאישור המדריכ.ה.**